
Parlamentul  României

Camera  Deputaţilor
Comisia pentru Sănătate şi Familie
                   Nr. 28/ 223 / 18 mai  2005

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.27/2005 pentru modificarea art.7 din Ordonanţa Guvernului nr. 59/2004 privind măsuri de întărire a disciplinei financiar-economice în sistemul sanitar ( P.L.-X 174/2005), aprobat de Senat în şedinţa din 5 mai 2005  şi trimis comisiei pentru examinare, în fond, în procedură de urgenţă, cu adresa nr.P.L.-X 174 din 11 mai 2005, Camera Deputaţilor fiind  Cameră decizională.


La întocmirea raportului, comisia a avut în vedere avizul Consiliului Legislativ nr.322 din 7.04.2005.


În raport de obiectul şi conţinutul său, proiectul de lege  face parte din categoria legilor ordinare, în conformitate cu prevederile articolului 73 din Constituţia României, republicată.

                 PREŞEDINTE,                                             SECRETAR,

DEP.ACAD.DR.MIRCEA IFRIM                DEP.DR.SORIN PAVELIU

Parlamentul  României

Camera  Deputaţilor
Comisia pentru Sănătate şi Familie
                      Nr. 28/ 223/ 18 mai  2005 

R A P O R T

asupra proiectului de Lege privind aprobarea Ordonanţei de urgenţă a Guvernului nr.27/2005 pentru modificarea art.7 din Ordonanţa Guvernului nr. 59/2004 privind măsuri de întărire a disciplinei financiar-economice în sistemul sanitar
( P.L.-X 174/2005)
1. Cu adresa nr.P.L.-X 174  din 11 mai 2005, Comisia pentru sănătate şi familie a fost sesizată cu dezbaterea şi avizarea în fond, în procedură de urgenţă, a proiectului de Lege  privind aprobarea Ordonanţei de urgenţă a Guvernului nr.27/2005 pentru modificarea art.7 din Ordonanţa Guvernului nr. 59/2004 privind măsuri de întărire a disciplinei financiar-economice în sistemul sanitar ( P.L.-X 174/2005) .

La întocmirea raportului, comisia a avut în vedere avizul Consiliului Legislativ nr.322 din 7.04.2005.

Prezentul proiect de lege are ca obiect de reglementare modificarea art.7 din Ordonanţa Guvernului nr. 59/2004 privind măsuri de întărire a disciplinei financiar-economice în sistemul sanitar, aprobată cu modificări şi completări prin Legea nr.597/2004, respectiv modificarea normei referitoare la compensarea, în proporţie de 90 %, a medicamentelor de care beneficiază asiguraţii în tratamentul ambulatoriu, cu contribuţie personală.
Resursele financiare alocate potrivit art.7 din Ordonanţa Guvernului nr. 59/2004 aveau destinaţia unui program de susţinere socială şi renunţarea la aceste sume va determina blocarea sistemului sanitar, prin imposibilitatea asigurării medicamentelor cu şi fără contribuţie personală pentru tratamentul ambulatoriu, încălcându-se astfel un drept fundamental al asiguraţilor.
Faţă de cele prezentate, comisia propune Plenului Camerei Deputaţilor spre dezbatere şi aprobare proiectul de lege care face obiectul raportului.
2. Proiectul de lege  face parte din categoria legilor ordinare , potrivit prevederilor articolului 73 din Constituţia României, republicată.

3. La dezbaterea proiectului de lege au participat, în conformitate cu prevederile art.51 şi 52 din Regulamentul Camerei Deputaţilor 

4. La lucrările comisiei din ziua de 18.05.2005 din totalul de 15 membri, au fost prezenţi 14 deputaţi.

Raportul comisiei a fost adoptat în unanimitate .
5. Proiectul de lege a fost adoptat de Senat în şedinţa din 5 mai 2005.

6. Proiectul de lege, potrivit art.75 din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

În urma dezbaterii, Comisia pentru sănătate şi familie propune Plenului  Camerei Deputaţilor admiterea fără modificări a  proiectului de Lege  privind aprobarea Ordonanţei de urgenţă a Guvernului nr.27/2005 pentru modificarea art.7 din Ordonanţa Guvernului nr.59/2004 privind măsuri de întărire a disciplinei financiar-economice în sistemul sanitar ( P.L.-X 174/2005).
                 PREŞEDINTE,                                               SECRETAR,

DEP.ACAD.DR.MIRCEA IFRIM                  DEP.DR.SORIN PAVELIU

